ai4bharat/Pralekha huggingface dataset:
தேர்தல் ஆணையம்
கர்நாடக சட்ட மேலவைக்கு 2 ஆண்டுகளுக்கு ஒருமுறை நடைபெறும் தேர்தல் அறிவிப்பு
கர்நாடக சட்டப் பேரவை உறுப்பினர்களால் தேர்ந்தெடுக்கப்பட்ட, அம்மாநில சட்ட மேலவையின் 11 உறுப்பினர்களின் பதவிக்காலம் 2018 ஜூன் மாதம் 17-ந் தேதியுடன் முடிவடைகிறது.
2 ஆண்டுகளுக்கு ஒருமுறை நடைபெறவுள்ள இந்தத் தேர்தலுக்கான அறிவிப்பை தேர்தல் ஆணையம் வெளியிட்டுள்ளது. அதன் விவரம் வருமாறு-
|
|
வ.எண்
|
|
நிகழ்வு
|
|
:
|
|
நாள் மற்றும் தேதி
|
|
-
|
|
அறிவிக்கை வெளியீடு
|
|
:
|
|
24th May, 2018 
|
|
-
|
|
வேட்பு மனுத் தாக்கலுக்கு கடைசி நாள்
|
|
:
|
|
31th May, 2018 
|
|
-
|
|
மனுக்கள் பரிசீலனை
|
|
:
|
|
1st June, 2018 
|
|
-
|
|
மனுக்களை திரும்பப் பெற கடைசி நாள்
|
|
:
|
|
4th June, 2018 
|
|
-
|
|
வாக்குப்பதிவு நாள்
|
|
:
|
|
11th June , 2018 
|
|
-
|
|
வாக்குப்பதிவு நேரம்
|
|
:
|
|
9.00 A.M. to 4.00 P.M
|
|
-
|
|
வாக்கு எண்ணிக்கை
|
|
:
|
|
11th June , 2018  5.00 மணி முதல்
|
|
-
|
|
தேர்தல் நடைமுறைகள் முடிவடைவதற்கு முந்தைய நாள்
|
|
:
|
|
15th June, 2018 
(Visitor Counter : 75
பாதுகாப்பு அமைச்சகம்
அட்லாண்டிக் பெருங்கடலில் இந்தியா, பிரான்ஸ் கடற்படை கப்பல்கள் பயிற்சி
இந்திய கடற்படை கப்பலான ஐ.என்.எஸ் தர்காஷ், ஜூலை 29 மற்றும் 30-ஆம் தேதிகளில் வட அட்லாண்டிக் பெருங்கடலில் பிரான்ஸ் நாட்டின் எஃப்.என்.எஸ் சோம் கப்பலுடன் கடல்சார் கூட்டுமுயற்சி பயிற்சியில் ஈடுபட்டது.
கடல்சார் கண்காணிப்பு விமானம் ஃபால்கோன் 50 உடன் கூட்டு வான் பயிற்சிகளில் பங்கேற்றன. இரு நாட்டு கடற்படைகளுக்கு இடையே உள்ள உயர் வல்லுனத்துவம் மற்றும் இயங்கு நிலையை இந்த பயிற்சிகளின் வெற்றி குறிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://www.pib.gov.in/PressReleasePage.aspx?PRID=1846891
அறிவியல் மற்றும் தொழில்நுட்பத்துறை
கார்பன் உற்பத்தி அதிகரிப்பது சென்னையில் அதிக அசாதாரணமான மழைப் பொழிவுக்கு வழிவகுக்கும்.
பருவநிலை மாற்றம் தொடர்பான பேரழிவுகளால் ஏற்படும் மரணங்களின் அதிகபட்ச சராசரியில் இந்தியா இரண்டாவது இடத்தில் உள்ளது. எதிர்காலத்திலும் இந்த நிலைமையில் நல்ல முன்னேற்றம் இருக்காது, குறிப்பாக சென்னை உள்ளிட்ட கடலோரப் பகுதிகளில் முன்னேற்றத்துக்கு வாய்ப்பிருக்காது என்று தெரிகிறது. சென்னையில் உள்ள இந்தியத் தொழில்நுட்பக் கல்வி நிலையத்தின்  ஆராய்ச்சியாளர்கள் நடத்திய மாதிரி ஆய்வில், எதிர்காலத்தில் இதுபோன்ற பருவநிலை மாற்றம் தொடர்பான, அசௌகரியமான சூழ்நிலைகள் ஏற்படும் என்று தெரிய வந்துள்ளது.
கார்பன் உற்பத்தி அதிகரிப்பு காரணமாக சென்னைப் பகுதியில் அசாதாரணமான மழைப் பொழிவு நிகழ்வுகளுக்கு உகந்த சூழ்நிலைகள் ஏற்படும் என்று ஆராய்ச்சியாளர்கள் கூறுகின்றனர். எதிர்காலத்தில் மழைப்பொழிவு நாளில், மழைப்பொழிவு இப்போதுள்ளதை விட 17.37 சதவீதம் அதிகமாக இருக்கலாம் என கணிக்கப்பட்டுள்ளது. 2075 ஆம் ஆண்டுக்கு இந்த கணக்கீடு செய்யப்பட்டுள்ளது. இந்தியாவில் தனிநபர் பசுமைக்குடில் வாயு உற்பத்தி  அதிகபட்ச ஆபத்து வரம்பில் இருக்கும் நகரங்களில் ஒன்றாக சென்னை உள்ளது.
``அடர்வு அதிகரிப்பு மற்றும் இதுபோன்ற மழைப் பொழிவு நிகழ்வுகள் பூகோள ரீதியிலான பரவல் ஆகியவற்றால், தீவிர வெள்ளம் ஏற்படும். எதிர்காலத்தில் அதிக நாட்களுக்கு இந்த பாதிப்பு இருக்கலாம். அதனால் நகர மக்களுக்கு ஆபத்து, சேதாரம் அதிகமாகும் ஆபத்து உள்ளது'' என்று சென்னை ஐ.ஐ.டி.யின் முன்னோடி ஆராய்ச்சியாளர் பேராசிரியர் சி. பாலாஜி தெரிவித்துள்ளார். மழைப் பொழிவின் அளவு 183.5%, 233.9%, மற்றும் 70.8%. அளவுக்கு அதிகரிக்கலாம் என்றும் அந்த ஆராய்ச்சியில் வலியுறுத்தி கூறப்பட்டுள்ளது. 2015 டிசம்பர் 2, 3 மற்றும் 4 ஆம் தேதிகளில் இருந்த நிலையுடன் ஒப்பிடுகையில், தினசரி மழைப்பொழிவு உயர்வு இந்த அளவுக்கு இருக்கலாம் என கணிக்கப்பட்டுள்ளது. மேலே குறிப்பிட்டிருப்பதுடன், அசாதாரண மழைப்பொழிவின் புவியியல் ரீதியிலான பரப்பு அதிகரிப்பதுடன், மழைப் பொழிவின் நாட்களும் அதிகமாக இருக்கும் என்றும் தெரிய வருகிறது. தென்னிந்திய நகரங்களில் அதிக மழைப்பொழிவு ஏற்பட்டு, பெரும் வெள்ளங்கள் ஏற்பட்டுள்ளன.
இந்த ஆய்வில் ஒரே ஒரு நிகழ்வு மட்டுமே கணக்கில் கொள்ளப்பட்டுள்ளது. எனவே இதன் முடிவுகள் மழைப்பொழிவு மற்றும் வெள்ளம் ஏற்படுவது பற்றியது மட்டுமாக உள்ளன. ``பருவநிலை மாற்றம் காரணமாக அசாதாரண மழைப் பொழிவு ஏற்படுவது குறித்து அறிவியல்பூர்வமாக நம்பகத்தன்மையான எண்ணிக்கை சார்ந்த தகவல்களை உருவாக்க, சிறந்த முடிவுகளுக்கு வருவதற்கு, பருவநிலைக்கு முந்தைய மற்றும் பருவநிலைக்குப் பிந்தைய வெவ்வேறு பருவங்களில் ஏராளமான நேர்வுகளை கணக்கில் எடுத்துக் கொண்டாக வேண்டும்'' என்று டாக்டர் பாலாஜி கூறியுள்ளார். பருவநிலைகளுக்கு அப்பாற்பட்டு, அசாதாரண மழைப்பொழிவில் பெருங்கடல் பகுதிகளும் பெரிய பங்கு வகிக்கின்றன; இந்த கூட்டுக் காரணிகளை ஆய்வு செய்தால், இன்னும் துல்லியமான முடிவுகளை எட்ட முடியும்.
`கடலோரக் கட்டமைப்புகள் மற்றும் வாழ்க்கை நிலையை மாற்றிக் கொள்ளும் செயல் திட்டங்களில் பருவநிலை மாற்றத்தின் தாக்கங்கள்' என்ற தலைப்பிலான ஆய்வுத் திட்டத்திற்காக இந்த ஆராய்ச்சி மேற்கொள்ளப்பட்டது. இதற்கு இந்திய அரசின் அறிவியல் தொழில்நுட்பத் துறையின் மூலம் SPLICE-பருவநிலை மாற்ற செயல் திட்டத்தின் கீழ் நிதியுதவி அளிக்கப்படுகிறது. கணிப்புகளுக்காக வானிலை ஆராய்ச்சி மற்றும் முன்னறிவிப்பு  மாடல் பயன்படுத்தப்பட்டுள்ளது.
இந்த ஆய்வில் டாக்டர் பி. ஜோதீஷ்குமார், டாக்டர் பி.வி. கிரண் ஆகியோரும் பங்கேற்றுள்ளனர். இந்த ஆராய்ச்சியில் கண்டறியப்பட்ட விஷயங்கள் Current Science- இல் வெளியிடப் பட்டுள்ளன.
(Visitor Counter : 216
சிறப்பு சேவைகள் மற்றும் கட்டுரைகள்
சணல் பை தயாரிப்பு பயிற்சி நிறைவு
ராணுவ வீரர்கள் மனைவியர் நலச்சங்கம் சார்பில், சென்னை ஆவடியில், நடைபெற்று வந்த நான்கு வார கால சணல் பை தயாரிப்பு பயிற்சியின் நிறைவு விழா, இந்த சங்கத்தின் தென்னிந்திய துணைத் தலைவர் திருமதி நந்தினி தஹியா தலைமையில், குடும்ப நலச்சங்க தலைவர் திருமதி சோனம் சோலங்கி, தேசிய சணல் வாரியத்தின் துணை இயக்குனர் திரு டி ஐயப்பன் ஆகியோர் முன்னிலையில் நடைபெற்றது.
பயிற்சியை வெற்றிகரமாக நிறைவு செய்த 23 பயிற்சியாளர்களுக்கு, பயிற்சி நிறைவு சான்றிதழ்களும் வழங்கப்பட்டது. மூத்த பயிற்சியாளர் திருமதி மஞ்சுளா, வடிவமைப்பாளர் திரு கே சுப்பிரமண்யா ஆகியோர் பயிற்சி மற்றும் செயல்முறை விளக்கமளித்தனர்.
சணலை மூலப்பொருளாகக் கொண்டு, ஷாப்பர் பேக், லேடீஸ் பேக், திருமண தாம்பூல பைகள், பாட்டில் பை, லேப்டாப் பை, சாக்லேட் பை, ஃபைல் ஃபோல்டர்கள், பவுச்கள் உள்ளிட்ட 22 வகையான சணல் பொருட்கள் தயாரிப்புக்கு பயிற்சி அளிக்கப்பட்டது.
இந்த நிகழ்ச்சியில் பேசிய தேசிய சணல் வாரியத்தின் சென்னை மண்டல துணை இயக்குனர் திரு டி ஐயப்பன், இதுபோன்ற சணல் பை தயாரிப்பு பயிற்சி, மயிலாப்பூரில் உள்ள சணல் வாரிய அலுவலகத்திலும், 01 ஆகஸ்ட் 2022 முதல் நடைபெற உள்ளதாகத் தெரிவித்தார்.
மனித வள மேம்பாட்டு அமைச்சகம்
மத்திய பல்கலைக்கழகங்களில் இளநிலை மற்றும் முதுநிலை மாணவர் சேர்க்கைக்கு பொது நுழைவுத் தேர்வு
தேசிய கல்விக் கொள்கை 2020-ன்படி, மாணவர்கள் பல்கலைக்கழகங்கள் மற்றும் ஒட்டுமொத்த கல்வி மீதான சுமையைக் குறைக்கும் விதமாக 2022-23 கல்வியாண்டு முதல் மத்திய பல்கலைக்கழகங்களில் மாணவர் சேர்க்கைக்காக பொது நுழைவுத் தேர்வு நடத்த முடிவு செய்யப்பட்டுள்ளது. மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள மத்திய கல்வித்துறை இணை அமைச்சர் டாக்டர் சுபாஷ் சர்க்கார், சம அளவிலான பல்வேறு தேர்வு வாரியங்களில் பயின்ற மாணவர்களின் திறனை மதிப்பிடுவதற்காக, இளநிலை பட்டப்படிப்புகளுக்கான பொது பல்கலைக்கழக நுழைவுத் தேர்வு நடத்தப்படும். அதே வேளையில், அவர்களுக்கு சம வாய்ப்பும் வழங்கப்படுகிறது. மாணவர்கள் தாங்கள் விரும்பும் ஒன்றுக்கு மேற்பட்ட பல்கலைக்கழகங்களில் ஒரே விண்ணப்பம் மூலம் விண்ணப்பிப்பதற்கான வாய்ப்பு வழங்கப்படுவது அவர்களது கட்டணச்சுமையைக் குறைக்கும். மேலும், மாணவர்கள் நாட்டில் நூற்றுக்கும் மேற்பட்ட தேர்வு மையங்களில் 13 மொழிகளில் தேர்வு எழுதவும் வாய்ப்பளிக்கப்படுவதாக அவர் கூறினார். 12ம் வகுப்பு பாடத்திட்டத்தின் அடிப்படையிலேயே இளநிலைப்படிப்புக்கான நுழைவுத் தேர்வு பாடத்திட்டம் தயாரிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813205
-------
(Visitor Counter : 195
அறிவியல் மற்றும் தொழில்நுட்பத்துறை
நானோ மற்றும் மென்பொருள் அறிவியலுக்கான மையம் நீரிலிருந்து ஹைட்ரஜன் உற்பத்திக்கு, குறைந்த விலை வினையூக்கியை உருவாக்குகிறது
அறிவியல் மற்றும் தொழில்நுட்பத் துறையின்  தன்னாட்சி நிறுவனமான நானோ மற்றும் மென்பொருள் அறிவியலுக்கான மைய  விஞ்ஞானிகள், மாலிப்டினம் டை ஆக்சைடை என்னும் குறைந்த விலை வினையூக்கியை பயன்படுத்தி நீரிலிருந்து ஹைட்ரஜனை உருவாக்க திறமையான வழியைக் கண்டறிந்துள்ளனர்.
ஹைட்ரஜன் வளிமண்டலத்தில் இணைக்கப்பட்ட மாலிப்டினம்ர் டை ஆக்சைடு  மீநுண் பொருள்கள், ஆற்றல் உள்ளீட்டைக் குறைத்து, அதிக செயல்திறனுடன் நீரிலிருந்து ஹைட்ரஜனை பிரிக்கும் திறமையான வினையூக்கிகளாக செயல்பட முடியும் என்று விஞ்ஞானிகள் நிரூபித்துள்ளனர். நீரிலிருந்து ஹைட்ரஜனை உருவாக்குவதற்கான ஒரு நம்பிக்கைக்குரிய முறையாக மின் பகுப்பு இருந்தாலும், ஒரு வினையூக்கியின் முன்னிலையில் வீழ்த்தக்கூடிய ஆற்றல் உள்ளீடு தேவைப்படுகிறது.
மேலதிக விவரங்களுக்கு: https://pib.gov.in/PressReleasePage.aspx?PRID=1629588
(Visitor Counter : 155
சுகாதாரம் மற்றும் குடும்ப நலத்துறை அமைச்சகம்
9 கோடி பரிசோதனைகளை தாண்டி புதிய உச்சத்தை எட்டியுள்ள இந்தியா, புதிய தொற்றுகளின் எண்ணிக்கையும் குறைந்து வருகிறது
ஜனவரி 2020 முதல் இன்று வரை இந்தியாவில் செய்யப்பட்டு வரும் கொவிட்-19 பரிசோதனைகளின் எண்ணிக்கை தொடர்ந்து உயர்ந்து வருகிறது. இதில் புதிய உச்சமாக 9 கோடி பரிசோதனைகளை நாடு இன்று கடந்தது.
கடந்த 24 மணி நேரத்தில் 11,45,015 பரிசோதனைகள் செய்யப்பட்ட நிலையில், இந்தியாவில் இது வரை செய்யப்பட்டுள்ள பரிசோதனைகளின் மொத்த எண்ணிக்கை 9,00,90,122 ஆக உள்ளது.
மத்திய, மாநில மற்றும் யூனியன் பிரதேச அரசுகளின் ஒருங்கிணைந்த முயற்சிகளின் மூலம் 1900-க்கும் அதிகமான ஆய்வகங்கள் நாட்டில் தற்போது செயல்படுகின்றன. 15 லட்சத்துக்கும் அதிகமான மாதிரிகள் தினமும் பரிசோதிக்கப்படுகின்றன.
பரிசோதனைகளின் எண்ணிக்கை நாடு முழுவதும் அதிகரித்துள்ள நிலையில், தொற்றுகளின் எண்ணிக்கை குறைந்து வருகிறது. சிறப்பான முறையில் நோய்ப் பரவல் கட்டுப்படுத்தப்பட்டுக் கொண்டிருப்பது இதன் மூலம் நிரூபணம் ஆகிறது.
தேசிய சராசரியை விட குறைவான அளவில் 20 மாநிலங்கள் மற்றும் யூனியன் பிரதேசங்களில் புதிய தொற்றுகளின் எண்ணிக்கை உள்ளது. 8.04 சதவீதமாக உள்ள உறுதிப்பாடு விகிதம் தொடர்ந்து குறைந்து வருகிறது.
தற்போது சிகிச்சையில் உள்ளவர்களின் எண்ணிக்கை 8,26,876 ஆகும். நாட்டில் இது வரை உறுதிப்படுத்தப்பட்ட மொத்த பாதிப்புகளில் இது 11.42 சதவீதமாகும். கடந்த 24 மணி நேரத்தில் மட்டும் 74,632 நோயளிகள் குணமடைந்து வீடு திரும்பியுள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664244
நிதி அமைச்சகம்
வருமான வரி இணக்கங்களுக்கான கடைசி தேதிகளை அரசு மேலும் நீட்டிப்பு
வருமான வரி சட்டத்தின் கீழ் உள்ள இணக்கங்களுக்கான கடைசி தேதிகளை அரசு மேலும் நீட்டித்துள்ளது. கொவிட்-19 சிகிச்சைக்கான செலவு மற்றும் கொவிட்-19 காரணமாக ஏற்பட்ட இறப்புக்கு பெறப்பட்ட உதவித் தொகைக்கான வரி விலக்கையும் அது அறிவித்துள்ளது. விவரங்கள் வருமாறு:
அ. வரி விலக்கு
1. கொவிட்-19 சிகிச்சைக்கு ஏற்பட்ட செலவுகளை எதிர்கொள்வதற்காக தங்களது நிறுவனங்கள் மற்றும் நலம் விரும்பிகளிடம் இருந்து நிதி உதவியை வரி செலுத்துவோர் பலர் பெற்றிருக்கின்றனர். நிதி ஆண்டு 2019-20 மற்றும் அதை தொடர்ந்து வரும் வருடங்களில் இவ்வாறு பெறப்பட்ட பணத்திற்கு வருமான வரியில் இருந்து விலக்களிக்க முடிவெடுக்கப்பட்டுள்ளது.
2. கொவிட்-19 காரணமாக உயிரிழந்தவர்களின் குடும்பங்களுக்கு அவர்கள் பணியாற்றிய நிறுவனங்கள் மற்றும் நலம் விரும்பிகள் நிதி உதவியை வழங்கி உள்ளார்கள். நிதி ஆண்டு 2019-20 மற்றும் அதை தொடர்ந்து வரும் வருடங்களில் இவ்வாறு பெறப்பட்ட பணத்திற்கு வருமான வரியில் இருந்து விலக்களிக்க முடிவெடுக்கப்பட்டுள்ளது.
ஆ. கடைசி தேதி நீட்டிப்பு
கொவிட்-19 காரணமாக வரி செலுத்துவோர் வரி இணக்கங்களை மேற்கொள்வதில் சிரமங்களை சந்திப்பதால், அவர்களுக்கு நிவாரணம் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730355
குடியரசுத் துணைத் தலைவர் செயலகம்
வசதிகள் குறைவான பகுதிகளில் மகளிர், குழந்தைகளின் ஊட்டச்சத்து நிலைமையை மேம்படுத்த அறிவியல் தொழில்நுட்பத்திட்டங்கள் உதவும்: குடியரசுத் துணைத் தலைவர்
அறிவியல், தொழில்நுட்பத் திட்டங்கள், வசதிகள் குறைவான பகுதிகளில் மகளிர், குழந்தைகள் ஊட்டச்சத்து நிலைமையை உயர்த்தும் என்று குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். அசாம் மாநிலம் ஜோர்ஹாட்டில் இன்று  வடகிழக்கு அறிவியல், தொழில்நுட்ப நிறுவனத்தின் விஞ்ஞானிகள் மற்றும் ஊழியர்களிடையே அவர் உரையாற்றினார். அசாம் மாநில ஆளுநர் திரு. ஜெகதீஷ் முக்கி, அசாம் மாநில வேளாண்துறை அமைச்சர் திரு. அத்துல்போரா மற்றும் பிரமுகர்கள் நிகழ்ச்சியில் பங்கேற்றனர்.
அறிவியல், தொழில்நுட்பம் உழவர்களுக்கு அதிக வருமானம் கிடைக்க வகைசெய்யும் என்றும் மண், மற்றும் தண்ணீர் போன்ற ஆதாரங்களை சிறப்பாகப் பயன்படுத்த அவர்களுக்கு உதவும் என்றும் அவர் கூறினார். வனச் சொத்துக்களைப் பாதுகாக்கவும் சுற்றுச்சூழல் மாசுப்படுவதைக் குறைக்கவும், ஆரோக்கிய வாழ்க்கையை வாழ்வதற்கும் அறிவியல், தொழில்நுட்பம் உதவ முடியும் என்று அவர் கூறினார்.
ஒவ்வொரு துறையிலும் முன்னோடி தலைவர்கள் இடையே இடம் பெற நாம் முயற்சி எடுக்க வேண்டும் என்றும் விஞ்ஞான அறிவை பயன்படுத்தியும் விஞ்ஞான அறிவு சொத்துகளை வளர்க்கவும் நாம் பாடுபட வேண்டும் என்றார் அவர் நமது பாரம்பர்ய அறிவிலிருந்து தொடர்ச்சியாக கற்று உத்வேகம் பெற்று அறிவியல் தொழில்நுட்பத்தின் தற்போது ஏற்பட்டுவரும் மிகப்பெரிய மாற்றங்களை கருத்தில் கொண்டு முன்னேற வேண்டும் என்று குடியரசுத் துணைத் தலைவர் கேட்டுக் கொண்டார்.
குடியரசுத் துணைத் தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.17 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.17 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.07 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,748 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.1 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,916 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,47,756.
இந்தியாவில் கடந்த 24 மணி நேரத்தில் 6,298 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,33,964 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.09 கோடி  வாராந்திரத் தொற்று 1.70 சதவீதமாக உள்ளது. தினசரித் தொற்று விகிதம் 1.89 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859713
அறிவியல் மற்றும் தொழில்நுட்பத்துறை
சிறந்த விஞ்ஞானிகள் மற்றும் நிறுவனங்களுடன் இந்திய விவசாயிகளை இணைக்கும் வகையிலான ஐம்பத்தொரு  உயிரி தொழில்நுட்ப வேளாண் மையங்களுக்கு உயிரி தொழில்நுட்ப துறை நிதியளித்துள்ளதாக மத்திய அமைச்சர் டாக்டர் ஜிதேந்திரா கூறியுள்ளார்
உயிரி தொழில்நுட்பத்துறை நிதி அளித்துள்ள ஐம்பத்தியொரு  உயிரி தொழில்நுட்ப வேளாண் மையங்களில் நாற்பத்து நான்கு  மையங்கள் செயல்பட்டு வருவதாக மத்திய அறிவியல் மற்றும் தொழில்நுட்பம், புவி அறிவியல், பிரதமர் அலுவலகம், பணியாளர், பொது மக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
மக்களவையில் கேள்வி நேரத்தின் போது பதிலளித்த டாக்டர் ஜிதேந்திர சிங், விவசாயிகளை மையமாகக் கொண்டு உயிரி தொழில்நுட்ப வேளாண் புத்தாக்க அறிவியல் செயலி கட்டமைப்பை உயிரி தொழில்நுட்பத்துறை அமல்படுத்தி வருவதாக தெரிவித்தார். இது சிறந்த விஞ்ஞானிகள் மற்றும் நிறுவனங்களுடன் விவசாயிகளை இணைக்கிறது என்று கூறினார்.
சிறந்த வேளாண் உற்பத்தியை சிறிய மற்றும் நடுத்தர விவசாயிகள் பெரும் வகையில் இத்திட்டம் செயல்படுத்தப்படுவதாக தெரிவித்தார். இதன் மூலம் 4 லட்சத்திற்கும் மேற்பட்ட விவசாயிகளின் வேளாண் உற்பத்தி திறன் மற்றும் வருவாய் அதிகரித்துள்ளதாகவும் கூறினார். உயிரி தொழில்நுட்பத்துறை மூலம் ஊரகப் பகுதிகளில் 200 தொழில்முனைவோர்களும் உருவாகியுள்ளதாக டாக்டர் ஜிதேந்திர சிங் குறிப்பிட்டுள்ளார்.
குடியரசுத் தலைவர் செயலகம்
ஆந்திராவில், அம்மாநில அரசு சார்பில் வழங்கப்பட்ட வரவேற்பு நிகழ்ச்சியில் குடியரசுத் தலைவர் பங்கேற்பு
விஜயவாடாவில் இன்று  ஆந்திரப் பிரதேச அரசு சார்பில் வழங்கப்பட்ட வரவேற்பு நிகழ்ச்சியில் குடியரசுத் தலைவர் திருமதி. திரௌபதி முர்மு பங்கேற்றார்.
நிகழ்ச்சியில் பேசிய அவர், குடியரசுத் தலைவராகப் பொறுப்பேற்ற பிறகு ஆந்திராவில் சுற்றுப்பயணம் மேற்கொண்டுள்ள தமக்கு அளித்த சிறப்பான வரவேற்புக்காக, ஆந்திர அரசுக்கும், அம்மாநில மக்களுக்கும் நன்றி தெரிவித்துக்கொள்வதாகக் கூறினார்.
கோதாவரி, கிருஷ்ணா, பெண்ணாறு, வம்சத்ரா, நாகவல்லி போன்ற நதிகளை ஆந்திர மாநிலம் வரமாகப் பெற்றிருப்பதைச் சுட்டிக் காட்டிய அவர்,தாயாகக் கருதும் நதிகளைப் பாதுகாப்பதுடன், அதன் தூய்மையை உறுதிசெய்ய வேண்டியது, அவற்றின் பிள்ளைகளாகிய நம் அனைவரின் கடமை என்றார்.
தலைசிறந்த புத்தமத தத்துவஞானியான நாகார்ஜூனா பெயரில், நாகார்ஜூனா சாகர் வளர்ச்சித் திட்டம் செயல்படுத்தப்படுவது, வளர்ச்சிக்கும், பாரம்பரியத்திற்கும் தொன்றுதொட்டு உள்ள தொடர்பை வெளிப்படுத்துவதாக அவர் குறிப்பிட்டார்.
பெண்கள் முன்னேற்றத்திற்கு முக்கியத்துவம் அளிப்பதில், முன்உதாரணமாகத் திகழும் ஆந்திரப் பிரதேசத்தைச் சேர்ந்த பல பெண்கள், நாட்டின் சுதந்திரப் போராட்டத்தில் பங்கேற்றதையும் நினைவுகூர்ந்தார்.
மக்களுக்கு சேவை செய்வதன் மூலமே, நாட்டிற்கு சேவையாற்ற முடியும் என்ற அவர், ஆந்திர மாநில மருமகளும், சுதந்திரப் போராட்ட வீராங்கனையுமான சரோஜி நாயுடுவின் கோட்பாட்டை, ஜார்க்கண்ட் ஆளுநராக தாம் இருந்த காலங்களில் எப்போதும் நினைவில் கொண்டிருந்ததாக திருமதி. திரௌபதி முர்மு குறிப்பிட்டார்.
ஆந்திராவைச் சேர்ந்த, சுதந்திரப் போராட்ட தியாகியான அல்லூரி சீதாராம ராஜூவின் 125 பிறந்த தினத்தைக் கொண்டாடும் இவ்வேளையில், அல்லூரி சீதாராம ராஜூ, பகவான் பிர்ஷா முண்டா ஆகியோர், தங்கள் இளமைக் காலத்திலேயே சுதந்திரப் போராட்டத்தில் கலந்துகொண்டு, தாய்நாட்டுக்காக தங்கள் இன்னுயிரை ஈந்ததையும் அவர் நினைவுகூர்ந்தார். எனவே இத்தகைய தியாகிகள் பற்றி, நமது இளையத்தலைமுறையினர் கட்டாயம் தெரிந்துகொள்ள வேண்டும் என்றார்.
நவீன அறிவியல் மற்றும் தொழில்நுட்பத்தின் மூலம், இந்தியாவின் வளர்ச்சியில் ஆந்திரா முக்கியப் பங்காற்றுவதாக திருமதி. திரௌபதி முர்மு கூறினார். உயிரி -வேதியியல் மற்றும் மருந்தகத்துறையில் டாக்டர் . எல்லபரகடா சுப்பாராவ்வின் அளப்பரியப் பங்களிப்பு, பல மருந்துகள் உற்பத்திக்கு வித்திட்டதையும் சுட்டிக்காட்டினார்.
ஸ்ரீஹரிகோட்டாவில் அமைந்திருக்கும் இஸ்ரோ, விண்வெளி அறிவியலில் புதிய முன்னுதாரணங்களைப் படைத்து வருவதற்கு பாராட்டு தெரிவித்த அவர், ஆந்திரப் பிரதேச மக்கள் உலக அரங்கில் இந்தியாவின் பெருமையை உயர்த்திப்பிடிப்பதாகவும் கூறினார்.
எனவே நாட்டின் வளர்ச்சியில், ஆந்திர மக்கள், தங்கள் தனித்தன்மை வாய்ந்த பங்களிப்பைத் தொடர்ந்து வழங்குவார்கள் என்று தாம் நம்புவதாகவும், திருமதி. திரொளபதி முர்மு தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
உணவு உண்டதற்கான ரசீதுகளில் உணவகங்கள் சேவை வரியை தாமாக சேர்க்கக்கூடாது: நுகர்வோர் விவகார அமைச்சகம்
நுகர்வோர் உரிமைகளை மீறும் வகையிலும், முறையற்ற வர்த்தக நடைமுறையை தடுக்கும் வகையிலும், உணவகங்கள் சேவை வரியை விதிப்பது தொடர்பாக, மத்திய நுகர்வோர் பாதுகாப்பு ஆணையம் வழிகாட்டு நெறிமுறைகளை வெளியிட்டுள்ளது.
அதன்படி, உணவு உண்டதற்கான விலை ரசீதுகளில் உணவகங்கள் சேவை வரியை தாமாக சேர்க்கக்கூடாது என்றும், வேறு எந்த ஒரு பெயரிலும் சேவை வரியை வசூலிக்கக்கூடாது என்றும் கூறப்பட்டுள்ளது. சேவை வரியை செலுத்துமாறு உணவகங்கள் நுகர்வோரைக் கட்டாயப்படுத்தக்கூடாது என்றும், சேவை வரியை செலுத்துவது நுகர்வோரின் விருப்பம் என்பது அவர்களிடம் தெரிவிக்க வேண்டும் என்றும் குறிப்பிடப்பட்டுள்ளது.
உணவு உண்டதற்கான விலை ரசீதில் சேவை வரி வசூலிக்கக்கூடாது என்றும், மொத்தத் தொகையில் சரக்கு மற்றும் சேவை வரி விதிக்கக்கூடாது என்றும் தெரிவிக்கப்பட்டுள்ளது. அவ்வாறு விதிகளை மீறி எந்த உணவகமாவது சேவை வரியை விதித்தால் அதனை நீக்குமாறு உணவகத்திடம் முறையிடலாம் என்று கூறப்பட்டுள்ளது. அத்துடன், 1915 அல்லது தேசிய நுகர்வோர் உதவி மையத்தின் மொபைல் செயலி மூலம் நுகர்வோர் புகார் அளிக்கலாம் என்றும் குறிப்பிடப்பட்டுள்ளது. மேலும் நுகர்வோர் ஆணையத்திடம் அவர்கள் புகார் தெரிவிக்கலாம் என்று கூறப்பட்டுள்ளது. இவ்விவகாரத்தில் விரைவான தீர்வுகாண www.e-daakhil.nic.in என்ற இணையதளம் மூலம் புகார் பதிவு செய்யலாம் என்றும் குறிப்பிடப்பட்டுள்ளது. மேலும் சம்பந்தப்பட்ட மாவட்ட ஆட்சியரிடமும் நுகர்வோர் புகார் தெரிவிக்கலாம் என்றும் கூறப்பட்டுள்ளது. சேவை வரி விதிப்பது தொடர்பாக தேசிய நுகர்வோர் உதவி எண்ணிற்கு ஏராளமான புகார்கள் வந்துள்ளன.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839133
பிரதமர் அலுவலகம்
பிரபல ஆயுர்வேத மருத்துவர் டாக்டர் பி கே வாரியரின் மறைவிற்கு பிரதமர் இரங்கல்
பிரபல ஆயுர்வேத மருத்துவர் டாக்டர் பி கே வாரியரின் மறைவிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
“டாக்டர் பி கே வாரியரின் மறைவை அறிந்து மிகவும் வருத்தமடைந்தேன். ஆயுர்வேதத்தை பிரபலப்படுத்துவதில் அவரது பங்களிப்பு என்றும் நினைவில் கொள்ளப்படும். அன்னாரது குடும்பத்தினர் மற்றும் நண்பர்களுக்கு எனது இரங்கல்கள். ஓம் சாந்தி”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
-----
(
அறிவியல் மற்றும் தொழில்நுட்பத்துறை
கோவிட்-19 நோயாளிகளுக்கான முகக்கவசத்துடன் கூடிய செயற்கை சுவாசம் அளிக்கும் “ஸ்வஸ்த்வாயு” கருவியை 36 நாட்களில் வடிவமைத்தது பெங்களூருவில் உள்ள சிஎஸ்ஐஆர்-தேசிய வான்வெளி ஆய்வகம்.
அறிவியல் மற்றும் தொழில் துறை ஆராய்ச்சிக் கவுன்சிலின்  ஒரு அங்கமான, பெங்களூருவில் உள்ள தேசிய வான்வெளி ஆய்வகம், கோவிட்-19 தொற்றால் பாதிக்கப்பட்ட நோயாளிகளுக்கு சிகிச்சை அளிப்பதற்காக, முகக்கவசம் அடிப்படையில், செயற்கை சுவாசம் அளிக்கும் கருவியை வெறும் 36 நாட்களில் வடிவமைத்துள்ளது. நுண்கட்டுப்பாடு அடிப்படையிலான மிகவும் துல்லியமாக மூடப்பட்ட கட்டுப்பாட்டு முறையைக் கொண்ட இந்த அமைப்பு, காற்றை உயர்திறனுடன் வடிகட்டும்  அமைப்புடன் உயிர் இணக்கத்தன்மை கொண்ட “முப்பரிமாண அச்சு மடுக்கு மற்றும் இணைப்பு” கொண்டு கட்டமைக்கப்பட்டது. இந்தத் தனிப்பட்ட சிறப்பம்சங்கள், வைரஸ் பரவும் என்ற அச்சத்தைப் போக்க உதவும். ஆக்சிஜன் செறிவூட்டும் அமைப்பு தனியாக இணைக்கப்பட்டுள்ளதுடன், Spontaneous, CPAP, Timed, AUTO BIPAP mode ஆகிய அம்சங்களையும் இது கொண்டுள்ளது. பாதுகாப்பு மற்றும் செயல்பாடுகளுக்காக NABL-இன் அங்கீகாரம் பெற்ற அமைப்புகளிடம் சான்று பெற்றுள்ளது. தேசிய வான்வெளி ஆய்வகங்களின் சுகாதார மையத்தில் கடுமையான பரிசோதனை மற்றும் உயிர்மருத்துவச் சோதனைகள் மேற்கொள்ளப்பட்டுள்ளது.
இந்த இயந்திரத்தின் மிகப்பெரும் சிறப்பம்சமாக எந்தவொரு சிறப்புப் பயிற்சியும் இல்லாமல் எளிதில் பயன்படுத்த முடியும். செலவு குறைவானது, எளிதானது மற்றும் உள்நாட்டில் தயாரிக்கப்பட்ட பெரும்பாலான பொருள்களைக் கொண்டு வடிவமைக்கப்பட்டது. கோவிட்-19 தொற்றால் பாதிக்கப்பட்ட நோயாளிகளை மருத்துவமனை வார்டுகள், தற்காலிக மருத்துவமனைகள், மருந்தகங்களில் வைத்து சிகிச்சை அளிக்க இது பொருத்தமானது. தற்போதைய இந்திய சூழலில் நோயாளிகளுக்கு வீடுகளில் வைத்தும் சிகிச்சை அளிக்க முடியும்.
(Visitor Counter : 150
பிரதமர் அலுவலகம்
துருக்கி, சிரியாவில் ஆபரேஷன் தோஸ்த் நிவாரணப் பணிகளில் ஈடுபட்ட தேசிய பேரிடர் மீட்புப் படை வீரர்களுடன் பிரதமர் கலந்துரையாடல்
நிலநடுக்கத்தால் பாதிக்கப்பட்ட துருக்கி, சிரியாவில் ஆபரேஷன் தோஸ்த் நிவாரணப் பணிகளில் ஈடுபட்ட தேசிய பேரிடர் மீட்புப் படை வீரர்களுடன் பிரதமர் திரு நரேந்திர மோடி கலந்துரையாடினார்.
வீரர்களின் செயல்பாடுகளைப் பாராட்டிய பிரதமர் வசுதைவ குடும்பகத்தின் கருத்துருவை விளக்கினார். ஒட்டுமொத்த உலகமும் நமக்கு ஒரே குடும்பம் என்ற உணர்வை இந்திய வீரர்கள் துருக்கி மற்றும் சிரியாவில் பிரதிபலித்ததாக பிரதமர் தெரிவித்தார்.
இயற்கை பேரிடரின் போது உடனடி நிவாரணப் பணிகளின் முக்கியத்துவத்தை எடுத்துரைத்த பிரதமர், துருக்கியில் இந்திய வீரர்களின் மீட்புப் பணிகள் ஒட்டுமொத்த உலகையும் திரும்பிப் பார்க்க வைத்ததாகக் குறிப்பிட்டார். 2001-ஆம் ஆண்டு குஜராத்தில் ஏற்பட்ட நிலநடுக்கத்தை நினைவுகூர்ந்த பிரதமர், அங்கு தன்னார்வலராக பணியாற்றிய காலத்தைக் குறிப்பிட்டு, இடிபாடுகளை அகற்றி அதற்கு கீழே உள்ளவர்களைக் கண்டறியும் பணியின் சிரமத்தையும், புஜ்ஜில் மருத்துவமனை இடிந்து விழுந்ததால் ஒட்டுமொத்த மருத்துவ அமைப்பு பாதிக்கப்பட்டதையும் கோடிட்டுக் காட்டினார்.
தமது தேவைகளை நிறைவேற்றும் திறன் மிக்கவர்கள் தன்னிறைவு அடைந்தவர்கள் என்றும் பிறரது தேவைகளைப் பூர்த்தி செய்யும் திறன் பெற்றவர்கள் தன்னலமில்லாதவர்கள் என்றும் அழைக்கப்படுவதாக பிரதமர் கூறினார். இது தனி நபர்களுக்கு மட்டுமல்லாது நாடுகளுக்கும் பொருந்தும் என்றார் அவர். ஆப்ரேஷன் தோஸ்த் மூலம் மனிதாபிமானத்தை நோக்கிய இந்தியாவின் உறுதிப்பாட்டை எடுத்துரைத்த பிரதமர், துருக்கி மற்றும் சிரியாவில் நிலநடுக்கம் ஏற்பட்டதும் உடனடியாக விரைந்து சென்று அங்கு மீட்புப் பணிகளை மேற்கொண்ட ஒரு சில நாடுகளுள் இந்தியாவும் ஒன்று என்று குறிப்பிட்டார்.
பேரிடர் நேரத்தில் நிவாரணம் மற்றும் மீட்புக்கான இந்தியாவின் திறனை வலுப்படுத்த வேண்டியதன் அவசியத்தை வலியுறுத்திய பிரதமர், “உலகின் சிறந்த நிவாரணம் மற்றும் மீட்புக் குழு என்ற அடையாளத்தை நாம் வலுப்படுத்த வேண்டும். நாம் எவ்வளவு தயாராக உள்ளோமோ அவ்வளவு சிறப்பாக உலகிற்கு சேவை செய்ய முடியும்”, என்று தெரிவித்தார்.
மனித வள மேம்பாட்டு அமைச்சகம்
பொருளாதார ரீதியாக பின்தங்கிய நன்றாக படிக்கும் மாணவர்களுக்கு வழங்கப்படும் தேசிய கல்வி உதவித் தொகையை பெற விண்ணப்பம் செய்வதற்கான காலஅவகாசம் 2022 அக்டோபர் 31 வரை நீட்டிக்கப்பட்டுள்ளது
பொருளாதார ரீதியாக பின்தங்கிய நன்றாக படிக்கும் மாணவர்களுக்கு அளிக்கப்படும் தேசிய கல்வி உதவித்தொகையை பெற விண்ணப்பம் செய்வதற்கான காலஅவகாசம் 2022 அக்டோபர் 31 வரை நீட்டிக்கப்பட்டுள்ளது.
2022-23-ஆம் ஆண்டுக்கான தேசிய கல்வி உதவித்தொகை பெற விண்ணப்பம் செய்வதற்கான காலஅவகாசம் 2022 அக்டோபர் 31 வரை நீட்டிக்கப்பட்டுள்ளது. பொருளாதாரத்தில் நலிவுற்ற திறமையான மாணவர்கள் எட்டாம் வகுப்பில் இடைநிறுத்தப்படுவதை தடுத்து, கல்வியை தொடர ஊக்குவிப்பதற்காக தேசிய கல்வி உதவித்தொகை திட்டத்தின்கீழ் உதவித்தொகை வழங்கப்பட்டு வருகிறது. ஒன்பதாம் வகுப்பிலிருந்து தேர்ந்தெடுக்கப்பட்ட மாணவர்களுக்கு ஒவ்வொரு ஆண்டும் புதிதாக ஒரு லட்சம் ரூபாய் உதவித்தொகை அளிக்கப்படுகிறது. மற்றும் மாநில அரசு, அரசு உதவிப் பெறும் மற்றும் உள்ளாட்சி பள்ளிகளில் பத்து முதல் பன்னிரண்டாம் வகுப்பு வரை பயிலும் மாணவர்களுக்கு ஆண்டுதோறும் புதுப்பித்தல் தொகையாக 12,000 ரூபாய் உதவித்தொகை அளிக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868897